nibzard/narodne-novine-full-text-markdown huggingface dataset:
### NN 94/2018 (24.10.2018.), Odluka o razrješenju člana i izboru članice Odbora za zdravstvo i socijalnu politiku Hrvatskoga sabora

HRVATSKI SABOR

1821

Na temelju članka 81. Ustava Republike Hrvatske i članka 46. i 86. Poslovnika Hrvatskoga sabora, Hrvatski sabor na sjednici 19. listopada 2018. donio je

ODLUKU

O RAZRJEŠENJU ČLANA I IZBORU ČLANICE ODBORA ZA ZDRAVSTVO I SOCIJALNU POLITIKU HRVATSKOGA SABORA

I.

Razrješuje se član Odbora za zdravstvo i socijalnu politiku Hrvatskoga sabora dr. sc. GORAN DODIG.

II.

Za članicu Odbora za zdravstvo i socijalnu politiku Hrvatskoga sabora bira se ŽELJKA JOSIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-03/41

Zagreb, 19. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 94/2018 (24.10.2018.), Odluka o razrješenju člana Nacionalnog vijeća za praćenje provedbe Strategije suzbijanja korupcije

HRVATSKI SABOR

1822

Na temelju članka 81. Ustava Republike Hrvatske i članka 4. Odluke o Nacionalnom vijeću za praćenje provedbe Strategije suzbijanja korupcije (»Narodne novine«, br. 82/06. i 35/09.) Hrvatski sabor na sjednici 19. listopada 2018. donio je

ODLUKU

O RAZRJEŠENJU ČLANA NACIONALNOG VIJEĆA ZA PRAĆENJE PROVEDBE STRATEGIJE SUZBIJANJA KORUPCIJE

I.

Razrješuje se član Nacionalnog vijeća za praćenje provedbe Strategije suzbijanja korupcije GORDAN ŽMUK.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-07/36

Zagreb, 19. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 95/2018 (26.10.2018.), Odluka o izmjeni Odluke o minimalnim financijskim standardima za decentralizirane funkcije za zdravstvene ustanove u 2018. godini

VLADA REPUBLIKE HRVATSKE

1844

Na temelju članka 9. stavka 4. Zakona o zdravstvenoj zaštiti (»Narodne novine«, br. 150/08, 71/10, 139/10, 22/11, 84/11, 12/12, 35/12 – Odluka Ustavnog suda Republike Hrvatske, 70/12, 82/13, 22/14 – Odluka Ustavnog suda Republike Hrvatske i 131/17), Vlada Republike Hrvatske je na sjednici održanoj 24. listopada 2018. godine donijela

ODLUKU

O IZMJENI ODLUKE O MINIMALNIM FINANCIJSKIM STANDARDIMA ZA DECENTRALIZIRANE FUNKCIJE ZA ZDRAVSTVENE USTANOVE U 2018. GODINI

I.

U Odluci o minimalnim financijskim standardima za decentralizirane funkcije za zdravstvene ustanove u 2018. godini (»Narodne novine«, broj 7/18), u točki I. stavku 2. mijenja se Tablica i glasi:

»

|  |  |  |  |
| --- | --- | --- | --- |
| Županija/Grad Zagreb | Iznos sredstava za investicijsko ulaganje i  investicijsko i tekuće  održavanje | Iznos sredstava za otplate kredita | Ukupni iznos sredstava za decentralizirane funkcije |
| 0 | 1 | 2 | 3 |
| ZAGREBAČKA | 16.589.943 | 180.521 | 16.770.464 |
| KRAPINSKO-ZAGORSKA | 9.932.170 | 8.128.786 | 18.060.956 |
| SISAČKO-MOSLAVAČKA | 17.405.597 | 2.331.565 | 19.737.162 |
| KARLOVAČKA | 14.459.542 |  | 14.459.542 |
| VARAŽDINSKA | 16.832.036 | 2.067.000 | 18.899.036 |
| KOPRIVNIČKO-KRIŽEVAČKA | 14.028.506 |  | 14.028.506 |
| BJELOVARSKO-BILOGORSKA | 13.863.973 |  | 13.863.973 |
| PRIMORSKO-GORANSKA | 21.125.963 | 1.905.401 | 23.031.364 |
| LIČKO-SENJSKA | 9.617.749 |  | 9.617.749 |
| VIROVITIČKO-PODRAVSKA | 8.082.676 | 6.700.182 | 14.782.858 |
| POŽEŠKO-SLAVONSKA | 9.647.387 |  | 9.647.387 |
| BRODSKO-POSAVSKA | 13.594.692 | 2.752.000 | 16.346.692 |
| ZADARSKA | 15.973.096 |  | 15.973.096 |
| OSJEČKO-BARANJSKA | 21.398.594 |  | 21.398.594 |
| ŠIBENSKO-KNINSKA | 14.676.000 |  | 14.676.000 |
| VUKOVARSKO-SRIJEMSKA | 19.835.949 | 3.255.516 | 23.091.465 |
| SPLITSKO-DALMATINSKA | 27.845.495 | 2.100.000 | 29.945.495 |
| ISTARSKA | 12.476.081 | 8.715.043 | 21.191.124 |
| DUBROVAČKO-NERETVANSKA | 15.648.786 |  | 15.648.786 |
| MEĐIMURSKA | 14.799.033 |  | 14.799.033 |
| GRAD ZAGREB | 36.629.298 | 5.321.780 | 41.951.078 |
| UKUPNO | 344.462.566 | 43.457.794 | 387.920.360. |

«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/18-04/317
 Urbroj: 50301-27/25-18-2

Zagreb, 24. listopada 2018.

Predsjednik
 mr. sc. Andrej Plenković, v. r.
### NN 96/2018 (31.10.2018.), Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

HRVATSKI SABOR

1853

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Proglašavam Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora, koji je Hrvatski sabor donio na sjednici 19. listopada 2018.

Klasa: 011-01/18-01/117
 Urbroj: 71-06-01/1-18-2
 Zagreb, 25. listopada 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA

Članak 1.

Ovlašćuje se Vlada Republike Hrvatske da uredbama uređuje pitanja tekuće gospodarske politike iz djelokruga Hrvatskoga sabora, osim izmjena državnog proračuna i propisivanja poreza te onih pitanja koja prema Ustavu Republike Hrvatske može uređivati samo Hrvatski sabor, u razdoblju:

– od 15. prosinca 2018. do 15. siječnja 2019. i

– od 15. srpnja 2019. do 15. rujna 2019.

Članak 2.

Iznimno od odredbe članka 1. ovoga Zakona, ovlašćuje se Vlada Republike Hrvatske da u razdoblju od dana raspuštanja ili isteka mandata Hrvatskoga sabora pa do dana prvog zasjedanja novoizabranog Hrvatskoga sabora uredbama uređuje pojedina pitanja iz djelokruga Hrvatskoga sabora, osim donošenja ili izmjena državnog proračuna i propisivanja poreza te onih pitanja koja prema Ustavu Republike Hrvatske može uređivati samo Hrvatski sabor.

Članak 3.

Vlada Republike Hrvatske podnijet će Hrvatskome saboru izvješće o donošenju uredbe na temelju ovlasti iz ovoga Zakona odmah nakon njezina donošenja, a na svaku sjednicu Hrvatskoga sabora izvješće o uredbama koje je donijela između dviju sjednica Hrvatskoga sabora odnosno na prvo zasjedanje novoizabranog Hrvatskoga sabora izvješće o uredbama koje je donijela od dana podnošenja posljednjeg izvješća.

Članak 4.

Uredbe koje je Vlada Republike Hrvatske donijela na temelju Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 121/17.) koje vrijede na dan stupanja na snagu ovoga Zakona ostaju na snazi, a najdulje do 30. studenoga 2019.

Članak 5.

Danom stupanja na snagu ovoga Zakona prestaje važiti Zakon o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, br. 121/17.).

Članak 6.

Ovaj Zakon objavit će se u »Narodnim novinama«, a stupa na snagu 10. prosinca 2018.

Klasa: 022-03/18-01/156
 Zagreb, 19. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 96/2018 (31.10.2018.), Dopuna Popisa kozmetičkih i drugih sredstava za zaštitu zdravlja kojima ljekarne mogu opskrbljivati korisnike

Hrvatska ljekarnička komora

1868

Na temelju članka 5. stavka 1. točke 3. i članka 34. stavka 1. točke 4. Zakona o ljekarništvu (»Narodne novine« 121/03, 35/08, 117/08) te članka 10. stavka 1. točke 4. i članka 19. stavka 1. točke 29. Statuta Hrvatske ljekarničke komore, Vijeće Komore je 29. rujna 2018. donijelo

DOPUNU POPISA

KOZMETIČKIH I DRUGIH SREDSTAVA ZA ZAŠTITU ZDRAVLJA KOJIMA LJEKARNE MOGU OPSKRBLJIVATI KORISNIKE

1.

U Popisu kozmetičkih i drugih sredstava za zaštitu zdravlja kojima ljekarne mogu opskrbljivati korisnike (»Narodne novine«, broj 72/12), u TABLICI II »DRUGA SREDSTVA ZA ZAŠTITU ZDRAVLJA«, GRUPA B »Proizvodi koji se koriste za zaštitu zdravlja kod ljudi, a nisu deklarirani kao medicinski proizvodi« dodaju se novi redni brojevi 21. i 22. koji glase:

21. »baterije za medicinske proizvode«.

22. knjige medicinskog sadržaja koje je odobrilo Vijeće Hrvatske ljekarničke komore.

2.

U TABLICI II »DRUGA SREDSTVA ZA ZAŠTITU ZDRAVLJA«, GRUPA D »Ostalo« pod rednim brojem 3. iza riječi »kontaktne leće« dodaju se riječi »i sunčane naočale«.

Klasa: 023-08/18-02/04
 Urbroj: 330-02-18-3
 Zagreb, 29. rujna 2018.

Predsjednica Vijeća
 Marija Vinković, mag. pharm., v. r.
### NN 96/2018 (31.10.2018.), Odluka o postavljanju počasnog konzula Republike Hrvatske u Ukrajini, sa sjedištem u Ivano-Frankivsku

PREDSJEDNICA REPUBLIKE HRVATSKE

1857

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 24. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke III podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U UKRAJINI, SA SJEDIŠTEM U IVANO-FRANKIVSKU

VITALIY ZAPUKHLYAK postavlja se za počasnog konzula Republike Hrvatske u Ukrajini, sa sjedištem u Ivano-Frankivsku i konzularnim ovlastima nad konzularnim područjem koje obuhvaća Ivano-Frankivsku, Rivnensku, Volinsku, Lvivsku, Ternopiljsku, Zakarpatsku i Černivecku oblast.

Ova Odluka stupa na snagu danom donošenja.

Klasa: 018-07/18-05/09
 Urbroj: 71-06-01/1-18-2
 Zagreb, 23. listopada 2018.

Predsjednica
 Republike Hrvatske
 Kolinda Grabar-Kitarović, v. r.
### NN 96/2018 (31.10.2018.), Odluka o osnivanju Konzulata Republike Hrvatske u Ukrajini, sa sjedištem u Ivano-Frankivsku

PREDSJEDNICA REPUBLIKE HRVATSKE

1856

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13 i 39/18) te točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-022-03/18-05/03, urbroj: 50301-23/21-18-5 od 16. listopada 2018., donosim

ODLUKU

O OSNIVANJU KONZULATA REPUBLIKE HRVATSKE U UKRAJINI, SA SJEDIŠTEM U
 IVANO-FRANKIVSKU

Osniva se Konzulat Republike Hrvatske u Ukrajini, sa sjedištem u Ivano-Frankivsku, na čelu s počasnim konzulom i konzularnim ovlastima nad konzularnim područjem koje obuhvaća Ivano-Frankivsku, Rivnensku, Volinsku, Lvivsku, Ternopiljsku, Zakarpatsku i Černivecku oblast.

Ova Odluka stupa na snagu danom donošenja.

Klasa: 018-07/18-01/07
 Urbroj: 71-06-01/1-18-2
 Zagreb, 23. listopada 2018.

Predsjednica
 Republike Hrvatske
 Kolinda Grabar-Kitarović, v. r.
### NN 96/2018 (31.10.2018.), Odluka o izmjeni Odluke o osnivanju Vijeća za gospodarska pitanja Predsjednice Republike Hrvatske

PREDSJEDNICA REPUBLIKE HRVATSKE

1858

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 7. stavka 3. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O IZMJENI ODLUKE O OSNIVANJU VIJEĆA ZA GOSPODARSKA PITANJA PREDSJEDNICE REPUBLIKE HRVATSKE

I.

U Odluci o osnivanju Vijeća za gospodarska pitanja Predsjednice Republike Hrvatske (»Narodne novine«, broj 64/15, 43/16, 38/17, 130/17, 19/18, 31/18 i 62/18) u točki III. podtočki 1. alineja 11. mijenja se i glasi: »prof dr. sc. Jurica Pavičić, dekan Ekonomskog fakulteta Sveučilišta u Zagrebu,«.

II.

Ova Odluka stupa na snagu danom donošenja.

Klasa: 020-03/18-03/05
 Urbroj: 71-06-01/1-18-1
 Zagreb, 25. listopada 2018.

Predsjednica
 Republike Hrvatske
 Kolinda Grabar-Kitarović, v. r.
### NN 96/2018 (31.10.2018.), Ispravak Zakona o izmjenama i dopunama Zakona o zaštiti na radu

HRVATSKI SABOR

1869

Nakon izvršene usporedbe s izvornim tekstom utvrđena je pogreška u Zakonu o izmjenama i dopunama Zakona o zaštiti na radu koji je objavljen u »Narodnim novinama« broj 94 od 24. listopada 2018. te se daje

ISPRAVAK

ZAKONA O IZMJENAMA I DOPUNAMA
 ZAKONA O ZAŠTITI NA RADU

U članku 33. stavku 7. riječi u zagradi koje glase: »(»Narodne novine«, br. 71/04. i 118/14.)« trebaju glasiti: »(»Narodne novine«, br. 71/14. i 118/14.)«.

Klasa: 022-03/18-01/64
 Zagreb, 29. listopada 2018.

Tajnik
 Hrvatskoga sabora
 Davor Orlović, dipl. iur., v. r.
### NN 97/2018 (2.11.2018.), Odluka o davanju odobrenja Međimurskoj županiji za sudjelovanje u Europskoj grupaciji za teritorijalnu suradnju pod nazivom »Pannon Europska grupacija za teritorijalnu suradnju s ograničenom odgovornošću« i odobrenju Konvencije

VLADA REPUBLIKE HRVATSKE

1871

Na temelju članka 6. stavka 1. Zakona o provedbi uredbi Europske unije o Europskoj grupaciji za teritorijalnu suradnju (»Narodne novine«, broj 74/14) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 31. listopada 2018. godine donijela

ODLUKU

O DAVANJU ODOBRENJA MEĐIMURSKOJ ŽUPANIJI ZA SUDJELOVANJE U EUROPSKOJ GRUPACIJI ZA TERITORIJALNU SURADNJU POD NAZIVOM »PANNON EUROPSKA GRUPACIJA ZA TERITORIJALNU SURADNJU S OGRANIČENOM ODGOVORNOŠĆU« I ODOBRENJU KONVENCIJE

I.

Daje se odobrenje Međimurskoj županiji za sudjelovanje u Pannon Europskoj grupaciji za teritorijalnu suradnju s ograničenom odgovornošću, sa sjedištem u Pečuhu, Mađarska, te se odobrava Konvencija Pannon Europske grupacije za teritorijalnu suradnju s ograničenom odgovornošću.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/334

Urbroj: 50301-25/06-18-2

Zagreb, 31. listopada 2018.

Predsjednik
 mr. sc. Andrej Plenković, v. r.
### NN 97/2018 (2.11.2018.), Odluka o davanju odobrenja Međimurskoj županiji, gradovima Prelogu i Ludbregu te Općini Domašinec za sudjelovanje u Europskoj grupaciji za teritorijalnu suradnju pod nazivom »Regija Mura – Europska grupacija za teritorijalnu suradnju s ograničenom odgovornošću« i odobrenju Konvencije

Vlada Republike Hrvatske

1870

Na temelju članka 6. stavka 1. Zakona o provedbi uredbi Europske unije o Europskoj grupaciji za teritorijalnu suradnju (»Narodne novine«, broj 74/14) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 31. listopada 2018. godine donijela

ODLUKU

O DAVANJU ODOBRENJA MEĐIMURSKOJ ŽUPANIJI, GRADOVIMA PRELOGU I LUDBREGU TE OPĆINI DOMAŠINEC ZA SUDJELOVANJE U EUROPSKOJ GRUPACIJI ZA TERITORIJALNU SURADNJU POD NAZIVOM »REGIJA MURA – EUROPSKA GRUPACIJA ZA TERITORIJALNU SURADNJU S OGRANIČENOM ODGOVORNOŠĆU« I ODOBRENJU KONVENCIJE

I.

Daje se odobrenje Međimurskoj županiji, Gradu Prelogu, Gradu Ludbregu i Općini Domašinec za sudjelovanje u Regiji Mura – Europskoj grupaciji za teritorijalnu suradnju s ograničenom odgovornošću, sa sjedištem u Tótszetdahelyju, Mađarska, te se odobrava Konvencija Regije Mura – Europske grupacije za teritorijalnu suradnju s ograničenom odgovornošću.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/335

Urbroj: 50301-25/06-18-2

Zagreb, 31. listopada 2018.

Predsjednik
 mr. sc. Andrej Plenković, v. r.
### NN 97/2018 (2.11.2018.), Odluka o dopuni Odluke o zaprječivanju cestovnih komunikacija i putova na državnoj granici s Bosnom i Hercegovinom i Republikom Srbijom

VLADA REPUBLIKE HRVATSKE

1874

Na temelju članka 33. stavka 3. Zakona o nadzoru državne granice (»Narodne novine«, br. 83/13 i 27/16), Vlada Republike Hrvatske je na sjednici održanoj 31. listopada 2018. godine donijela

ODLUKU

O DOPUNI ODLUKE O ZAPRJEČIVANJU CESTOVNIH KOMUNIKACIJA I PUTOVA NA DRŽAVNOJ GRANICI S BOSNOM I HERCEGOVINOM I REPUBLIKOM SRBIJOM

I.

U Odluci o zaprječivanju cestovnih komunikacija i putova na državnoj granici s Bosnom i Hercegovinom i Republikom Srbijom (»Narodne novine«, broj 55/14), u točki I. podtočki 2. iza podtočke 2.8. briše se točka i dodaje zarez te se dodaju podtočke 2.9. i 2.10. koje glase:

»2.9. Prometni pravac Veliki Obljaj, grad Glina, Republika Hrvatska – Bosanska Bojna, Bosna i Hercegovina,

2.10. Makadamski put preko mosta Muratovac na rijeci Glini u Crnom Potoku, općina Topusko, Republika Hrvatska – Ponikve, Bosna i Hercegovina.«.

U podtočki 6. iza podtočke 6.2. briše se točka i dodaje zarez te se dodaju podtočke 6.3. do 6.6. koje glase:

»6.3. Poljski put Pozla Gora, Republika Hrvatska – Stara Bijača, Bosna i Hercegovina,

6.4. Poljski put Dobranje, Republika Hrvatska – Borut, Bosna i Hercegovina,

6.5. Poljski put Polje Jezerac, Republika Hrvatska – Crveni Grim, Bosna i Hercegovina,

6.6. Poljski put Glušci, Republika Hrvatska – Žarkovići, Bosna i Hercegovina.«.

Iza podtočke 6. dodaju se podtočke 7. i 8. koje glase:

»7. Na području Policijske uprave ličko-senjske:

7.1. Mušić pista, Republika Hrvatska – Klokotska pista (Željava), Bosna i Hercegovina.

8. Na području Policijske uprave zadarske:

8.1. Poljski put Lički Osredci, Grbići, Republika Hrvatska – Bosanski Osredci, Traljići, Bosna i Hercegovina,

8.2. Poljski put Lički Osredci, Bokani, Republika Hrvatska – Bosanski Osredci, Grubori,

8.3. Drveni most na rječici Sredici, Kruškovače, Republika Hrvatska – Bosanski Osredci, Rađenovići, Bosna i Hercegovina,

8.4. Šumski put Krčko Brdo, Miljuši, Republika Hrvatska – Bosanski Osredci, Bosna i Hercegovina,

8.5. Poljski put Krčko Brdo, Rodići, Republika Hrvatska – Bosanski Osredci, Antonići, Bosna i Hercegovina,

8.6. Poljski put Krčko Brdo, Rodići, Republika Hrvatska – Bosanski Osredci, Bosna i Hercegovina.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/348

Urbroj: 50301-29/23-18-2

Zagreb, 31. listopada 2018.

Predsjednik
 mr. sc. Andrej Plenković, v. r.
### NN 97/2018 (2.11.2018.), Odluka o izmjeni Odluke o osnivanju Nacionalnog povjerenstva za olakšice

VLADA REPUBLIKE HRVATSKE

1873

Na temelju članka 37. stavka 1. i članka 141. Zakona o zračnom prometu (»Narodne novine«, br. 69/09, 84/11, 54/13, 127/13 i 92/14) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 31. listopada 2018. godine donijela

ODLUKU

O IZMJENI ODLUKE O OSNIVANJU NACIONALNOG POVJERENSTVA ZA OLAKŠICE

I.

U Odluci o osnivanju Nacionalnog povjerenstva za olakšice (»Narodne novine«, broj 129/17), u točki III. podtočki 2. podstavak 6. mijenja se i glasi:

» – Lenka Ercegović, Hrvatska agencija za civilno zrakoplovstvo«.

II.

Ova Odluka stupa na snagu danom donošenja.

Klasa: 022-03/18-04/336

Urbroj: 50301-15/07-18-02

Zagreb, 31. listopada 2018.

Predsjednik
 mr. sc. Andrej Plenković, v. r.
### NN 98/2018 (7.11.2018.), Pravilnik o izmjenama i dopunama Pravilnika o sadržaju, vremenu i načinu polaganja završnog ispita te sadržaju potvrde o završnom ispitu u Državnoj školi za pravosudne dužnosnike

Pravosudna akademija

1901

Na temelju članka 7., 13. podstavak 7., 33., 33.a, 34., 35. i 36. Zakona o Pravosudnoj akademiji (»Narodne novine« broj 153/09, 127/10 i 82/15), Upravno vijeće Pravosudne akademije donosi

PRAVILNIK

O IZMJENAMA I DOPUNAMA PRAVILNIKA O SADRŽAJU, VREMENU I NAČINU POLAGANJA ZAVRŠNOG ISPITA TE SADRŽAJU POTVRDE O ZAVRŠNOM ISPITU U DRŽAVNOJ ŠKOLI ZA PRAVOSUDNE DUŽNOSNIKE

Članak 1.

U Pravilniku o sadržaju, vremenu i načinu polaganja završnog ispita te sadržaju potvrde o završnom ispitu u Državnoj školi za pravosudne dužnosnike (»Narodne novine« br. 97/16 od 24. listopada 2016.), u članku 3. stavku 1. iza riječi: »akademiji« umjesto zareza stavlja se točka, a riječi: »i to najmanje dva puta godišnje« brišu se. Iza prve rečenice dodaje se druga rečenica koja glasi: »Odluku o provedbi ispita donosi Upravno vijeće Pravosudne akademije na prijedlog ravnatelja vodeći računa o broju prijavljenih kandidata.«

U stavku 3. iza riječi: »objaviti« dodaju se riječi: »poziv za iskaz interesa za polaganje završnog ispita, poziv za podnošenje prijava za polaganje završnog ispita,«.

Članak 2.

U članku 15. stavak 1. mijenja se i glasi:

»Povjerenstvo određuje sastavljače pitanja – suce i državne odvjetnike i njihove zamjenike koji su dužni, uz svako sastavljeno pitanje iz nadležnosti općinskih, upravnih i trgovačkih sudova, dostaviti i odgovor.«

Članak 3.

Ovaj Pravilnik o izmjenama i dopunama Pravilnika o sadržaju, vremenu i načinu polaganja završnog ispita te sadržaju potvrde o završnom ispitu u Državnoj školi za pravosudne dužnosnike stupa na snagu osmoga dana od dana objave u »Narodnim novinama«.

Klasa: 003-08/18-02/01

Urbroj: 390-03-01/02-19

Zagreb, 22. listopada 2018.

Predsjednik
 Upravnog vijeća
 Pravosudne akademije
 Đuro Sessa, v. r.
### NN 98/2018 (7.11.2018.), Rješenje o verifikaciji i dodjeli naziva »Referentni centar Ministarstva zdravstva za humanu reprodukciju, ginekološku endokrinologiju i postmenopauzu« Klinici za ženske bolesti i porode Kliničkog bolničkog centra Zagreb

MINISTARSTVO ZDRAVSTVA

1899

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za ženske bolesti i porode Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za humanu reprodukciju, ginekološku endokrinologiju i postmenopauzu« na vrijeme od pet godina.

2. Klinika za ženske bolesti i porode Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za humanu reprodukciju, ginekološku endokrinologiju i postmenopauzu«.

3. »Referentni centar Ministarstva zdravstva za humanu reprodukciju, ginekološku endokrinologiju i postmenopauzu« Klinike za ženske bolesti i porode Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/17-01/37

Urbroj: 534-03-2-2/7-18-16

Zagreb, 25. rujna 2018.

Ministar
 prof. dr. sc. Milan Kujundžić, dr. med., v. r.
### NN 98/2018 (7.11.2018.), Odluka o izmjeni Odluke o osnivanju Odbora za Nagradu za promicanje prava djeteta

HRVATSKI SABOR

1884

Na temelju članka 81. Ustava Republike Hrvatske i članka 6. stavka 1. Zakona o Nagradi za promicanje prava djeteta (»Narodne novine«, br. 96/03. i 33/05.) Hrvatski sabor na sjednici 31. listopada 2018. donio je

ODLUKU

O IZMJENI ODLUKE O OSNIVANJU ODBORA ZA NAGRADU ZA PROMICANJE PRAVA DJETETA

I.

U Odluci o osnivanju Odbora za Nagradu za promicanje prava djeteta (»Narodne novine«, br. 101/17.) u točki II. podstavak 4. mijenja se i glasi:

» – IVANA JEĐUD BORIĆ«.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-07/32

Zagreb, 31. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 98/2018 (7.11.2018.), Odluka o sudjelovanju pripadnika Oružanih snaga Republike Hrvatske u misiji potpore miru »RESOLUTE SUPPORT« u Afganistanu

Hrvatski sabor

1877

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske i 30/18.), na prijedlog Vlade Republike Hrvatske i uz prethodnu suglasnost Predsjednice Republike Hrvatske, Hrvatski sabor na sjednici 31. listopada 2018. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MISIJI POTPORE MIRU »RESOLUTE SUPPORT« U AFGANISTANU

I.

U misiju potpore miru »RESOLUTE SUPPORT« u Afganistanu upućuje se u 2019. i 2020. godini do 110 pripadnika Oružanih snaga Republike Hrvatske, uz mogućnost rotacije.

II.

Obvezuje se Vlada Republike Hrvatske jedanput godišnje izvijestiti Hrvatski sabor o sudjelovanju pripadnika Oružanih snaga Republike Hrvatske u misiji potpore miru iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/18-01/158

Zagreb, 31. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 98/2018 (7.11.2018.), Odluka o sudjelovanju pripadnika Oružanih snaga Republike Hrvatske u operaciji potpore miru » EU NAVFOR Somalija – ATALANTA«

HRVATSKI SABOR

1882

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske i 30/18.), na prijedlog Vlade Republike Hrvatske i uz prethodnu suglasnost Predsjednice Republike Hrvatske, Hrvatski sabor na sjednici 31. listopada 2018. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE
 U OPERACIJI POTPORE MIRU
 »EU NAVFOR SOMALIJA – ATALANTA«

I.

U operaciju potpore miru »EU NAVFOR Somalija – ATALANTA« u 2019. i 2020. godini upućuje se do 25 pripadnika Oružanih snaga Republike Hrvatske, uz mogućnost rotacije.

II.

Obvezuje se Vlada Republike Hrvatske jedanput godišnje izvijestiti Hrvatski sabor o sudjelovanju pripadnika Oružanih snaga Republike Hrvatske u operaciji potpore miru iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/18-01/160

Zagreb, 31. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 98/2018 (7.11.2018.), Odluka o sudjelovanju pripadnika Oružanih snaga Republike Hrvatske u misiji potpore miru »NATO MISIJI U IRAKU«

HRVATSKI SABOR

1881

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske i 30/18.), na prijedlog Vlade Republike Hrvatske i uz prethodnu suglasnost Predsjednice Republike Hrvatske, Hrvatski sabor na sjednici 31. listopada 2018. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U MISIJI POTPORE MIRU »NATO MISIJI U IRAKU«

I.

U misiju potpore miru »NATO MISIJI U IRAKU« u 2018. i 2019. godini upućuje se do deset pripadnika Oružanih snaga Repub­like Hrvatske, uz mogućnost rotacije.

II.

Obvezuje se Vlada Republike Hrvatske jedanput godišnje izvijestiti Hrvatski sabor o sudjelovanju pripadnika Oružanih snaga Republike Hrvatske u misiji potpore miru iz točke I. ove Odluke.

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/18-01/162

Zagreb, 31. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 98/2018 (7.11.2018.), Odluka o sudjelovanju Oružanih snaga Republike Hrvatske u operaciji potpore miru KFOR na Kosovu

HRVATSKI SABOR

1880

Na temelju članka 54. stavka 2. Zakona o obrani (»Narodne novine«, br. 73/13., 75/15. i 27/16., 110/17. – Odluka Ustavnog suda Republike Hrvatske i 30/18.), na prijedlog Vlade Republike Hrvatske i uz prethodnu suglasnost Predsjednice Republike Hrvatske, Hrvatski sabor na sjednici 31. listopada 2018. donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U OPERACIJI POTPORE MIRU KFOR NA KOSOVU

I.

U operaciju potpore miru KFOR na Kosovu upućuje se u 2019. i 2020. godini do 40 pripadnika Oružanih snaga Republike Hrvatske s dva helikoptera Hrvatskog ratnog zrakoplovstva, uz mogućnost rotacije.

II.

Obvezuje se Vlada Republike Hrvatske jedanput godišnje izvijestiti Hrvatski sabor o sudjelovanju Oružanih snaga Republike Hrvatske u operaciji potpore miru iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/18-01/159

Zagreb, 31. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 98/2018 (7.11.2018.), Odluka o sudjelovanju Oružanih snaga Republike Hrvatske u sklopu aktivnosti ojačane prednje prisutnosti NATO-a u Republici Poljskoj

HRVATSKI SABOR

1879

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske i 30/18.), na prijedlog Vlade Republike Hrvatske i uz prethodnu suglasnost Predsjednice Republike Hrvatske, Hrvatski sabor na sjednici 31. listopada 2018. donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U SKLOPU AKTIVNOSTI OJAČANE PREDNJE PRISUTNOSTI NATO-a U REPUBLICI POLJSKOJ

I.

U sklopu aktivnosti ojačane prednje prisutnosti NATO-a, u okviru borbene skupine pod vodstvom Sjedinjenih Američkih Država, u Republiku Poljsku u 2019. i 2020. godini upućuje se do 90 pripadnika Oružanih snaga Republike Hrvatske (bitnica samohodnih višecijevnih lansera raketa), uz mogućnost rotacije.

II.

Obvezuje se Vlada Republike Hrvatske jedanput godišnje izvijestiti Hrvatski sabor o sudjelovanju Oružanih snaga Republike Hrvatske u aktivnosti ojačane prednje prisutnosti NATO-a iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/18-01/163

Zagreb, 31. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 98/2018 (7.11.2018.), Odluka o sudjelovanju pripadnika Oružanih snaga Republike Hrvatske u operaciji Europske unije »EUNAVFOR MED SOPHIA«

HRVATSKI SABOR

1878

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske i 30/18.), na prijedlog Vlade Republike Hrvatske i uz prethodnu suglasnost Predsjednice Republike Hrvatske, Hrvatski sabor na sjednici 31. listopada 2018. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI EUROPSKE UNIJE »EUNAVFOR MED SOPHIA«

I.

U operaciju Europske unije »EUNAVFOR MED SOPHIA« u 2019. i 2020. godini upućuju se do tri pripadnika Oružanih snaga Republike Hrvatske, uz mogućnost rotacije.

II.

Obvezuje se Vlada Republike Hrvatske jedanput godišnje izvijestiti Hrvatski sabor o sudjelovanju Oružanih snaga Republike Hrvatske u operaciji Europske unije iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/18-01/161

Zagreb, 31. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 98/2018 (7.11.2018.), Odluka o sudjelovanju pripadnika Oružanih snaga Republike Hrvatske u operacijama potpore miru Ujedinjenih naroda

HRVATSKI SABOR

1883

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske i 30/18.), na prijedlog Vlade Republike Hrvatske i uz prethodnu suglasnost Predsjednice Republike Hrvatske, Hrvatski sabor na sjednici 31. listopada 2018. donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJAMA POTPORE MIRU UJEDINJENIH NARODA

I.

Pripadnici Oružanih snaga Republike Hrvatske u 2019. i 2020. godini upućuju se, uz mogućnost rotacije, u operacije potpore miru Ujedinjenih naroda:

|  |  |
| --- | --- |
| – u Libanon (UNIFIL) | –     do 70 pripadnika u 2019. godini i do tri pripadnika u 2020. godini |
| – u Indiju i Pakistan (UNMOGIP) | – do deset pripadnika |
| – u Zapadnu Saharu (MINURSO) | – do osam pripadnika. |

II.

Obvezuje se Vlada Republike Hrvatske jedanput godišnje izvijestiti Hrvatski sabor o sudjelovanju pripadnika Oružanih snaga Republike Hrvatske u operacijama potpore miru Ujedinjenih naroda iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/18-01/164

Zagreb, 31. listopada 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 98/2018 (7.11.2018.), Pravilnik o dopuni Pravilnika o visini pristojbi i naknada za službene kontrole

Ministarstvo poljoprivrede

1897

Na temelju članka 25. stavka 6. Zakona o službenim kontrolama koje se provode sukladno propisima o hrani, hrani za životinje, o zdravlju i dobrobiti životinja (»Narodne novine«, br. 81/13, 14/14 i 56/15) te članka 62. stavka 8. i članka 132. stavka 4. Zakona o veterinarstvu (»Narodne novine«, br. 82/13 i 148/13), ministar poljoprivrede donosi

PRAVILNIK

O DOPUNI PRAVILNIKA O VISINI PRISTOJBI I NAKNADA ZA SLUŽBENE KONTROLE

Članak 1.

U Pravilniku o visini pristojbi i naknada za službene kontrole (»Narodne novine«, br. 84/15, 100/15 i 14/16) u članku 27. iza stavka 2. dodaje se stavak 3. koji glasi:

»3) Iznimno od stavka 2. ovoga članka, ukoliko je u objektu navedenom u članku 7. stavku 1. točki e. ovoga Pravilnika mjesečno zaklano između 10.000-25.000 jedinki životinja, objektu se obračunava pristojba samo po zaklanoj životinji.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/18-01/38

Urbroj: 525-10/0589-18-5

Zagreb, 30. listopada 2018.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 98/2018 (7.11.2018.), Rješenje Zavoda za unapređivanje zaštite na radu klasa: UP/I-115-01/15-01/09, urbroj: 425-02/8-18-9 od 23. listopada 2018.

ZAVOD ZA UNAPREĐIVANJE ZAŠTITE NA RADU

1908

Na zahtjev BRODARSKOG INSTITUTA d.o.o. iz Zagreba, Avenija V. Holjevca 20, OIB: 34114418260, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, broj 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

BRODARSKI INSTITUT d.o.o. iz Zagreba, Avenija V. Holjevca 20, OIB: 34114418260, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

O obavljenim poslovima navedena pravna osoba je obvezna izdavati i čuvati isprave te voditi evidenciju.

II.

Ovim Rješenjem stavlja se izvan snage Rješenje Zavoda klasa: UP/I-115-01/15-01/09, urbroj: 425-02/2-15-2 od 22. travnja 2015. godine.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/15-01/09

Urbroj: 425-02/8-18-9

Zagreb, 23. listopada 2018.

Ravnatelj
 Vitomir Begović, v. r.
### NN 98/2018 (7.11.2018.), Rješenje Zavoda za unapređivanje zaštite na radu klasa: UP/I-115-01/18-01/08, urbroj: 425-02/8-18-11 od 16. listopada 2018.

Zavod za unapređivanje zaštite na radu

1907

Na zahtjev društva VIDAK JELIĆ j.d.o.o. iz Zagreba, D. Golika 32, OIB: 31360765177, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

VIDAK JELIĆ j.d.o.o. iz Zagreba, D. Golika 32, OIB: 31360765177, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba o obavljenim poslovima obvezna je izdavati isprave i voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/18-01/08
 Urbroj: 425-02/8-18-11
 Zagreb, 16. listopada 2018.

Ravnatelj
 Vitomir Begović, v. r.
### NN 98/2018 (7.11.2018.), Rješenje o razrješenju pomoćnika ministra poljoprivrede

Vlada Republike Hrvatske

1885

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 31. listopada 2018. godine donijela

RJEŠENJE

O RAZRJEŠENJU POMOĆNIKA MINISTRA POLJOPRIVREDE

Razrješuje se IVICA FRANCETIĆ dužnosti pomoćnika ministra poljoprivrede, na osobni zahtjev.

Klasa: UP/I 080-02/18-02/48
 Urbroj: 50301-15/07-18-02
 Zagreb, 31. listopada 2018.

Predsjednik
 mr. sc. Andrej Plenković, v. r.
### NN 98/2018 (7.11.2018.), Rješenje o razrješenju pomoćnika ministra poljoprivrede

VLADA REPUBLIKE HRVATSKE

1886

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 31. listopada 2018. godine donijela

RJEŠENJE

O RAZRJEŠENJU POMOĆNIKA MINISTRA POLJOPRIVREDE

Razrješuje se MILENKO ŽIVKOVIĆ dužnosti pomoćnika ministra poljoprivrede.

Klasa: UP/I 080-02/18-02/47
 Urbroj: 50301-15/07-18-02
 Zagreb, 31. listopada 2018.

Predsjednik
 mr. sc. Andrej Plenković, v. r.
### NN 98/2018 (7.11.2018.), Rješenje o imenovanju pomoćnice ministra poljoprivrede

VLADA REPUBLIKE HRVATSKE

1887

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 31. listopada 2018. godine donijela

RJEŠENJE

O IMENOVANJU POMOĆNICE MINISTRA POLJOPRIVREDE

Imenuje se dr. sc. RENATA OJUROVIĆ pomoćnicom ministra poljoprivrede.

Klasa: UP/I 080-02/18-01/62
 Urbroj: 50301-15/07-18-02
 Zagreb, 31. listopada 2018.

Predsjednik
 mr. sc. Andrej Plenković, v. r.
### NN 98/2018 (7.11.2018.), Rješenje o imenovanju pomoćnika ministra poljoprivrede

VLADA REPUBLIKE HRVATSKE

1888

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 31. listopada 2018. godine donijela

RJEŠENJE

O IMENOVANJU POMOĆNIKA MINISTRA POLJOPRIVREDE

Imenuje se MILAN TANKOSIĆ pomoćnikom ministra poljoprivrede.

Klasa: UP/I 080-02/18-01/61
 Urbroj: 50301-15/07-18-02
 Zagreb, 31. listopada 2018.

Predsjednik
 mr. sc. Andrej Plenković, v. r.
### NN 98/2018 (7.11.2018.), Rješenje o imenovanju glavne tajnice Ministarstva poljoprivrede

VLADA REPUBLIKE HRVATSKE

1889

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 42. stavka 2. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 31. listopada 2018. godine donijela

RJEŠENJE

O IMENOVANJU GLAVNE TAJNICE
 MINISTARSTVA POLJOPRIVREDE

Imenuje se RENATA LOZO glavnom tajnicom Ministarstva poljoprivrede, na razdoblje od četiri godine.

Klasa: UP/I 080-02/18-01/54
 Urbroj: 50301-15/07-18-03
 Zagreb, 31. listopada 2018.

Predsjednik
 mr. sc. Andrej Plenković, v. r.
### NN 98/2018 (7.11.2018.), Rješenje o razrješenju vršiteljice dužnosti supredsjedatelja Stalne hrvatsko-bavarske komisije

VLADA REPUBLIKE HRVATSKE

1890

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 31. listopada 2018. godine donijela

RJEŠENJE

O RAZRJEŠENJU VRŠITELJICE DUŽNOSTI SUPREDSJEDATELJA STALNE
 HRVATSKO-BAVARSKE KOMISIJE

Razrješuje se mr. sc. VESELA MRĐEN KORAĆ dužnosti vršiteljice dužnosti supredsjedatelja Stalne hrvatsko-bavarske komisije, radi odlaska na novu dužnost.

Klasa: 080-02/18-02/98
 Urbroj: 50301-15/07-18-02
 Zagreb, 31. listopada 2018.

Predsjednik
 mr. sc. Andrej Plenković, v. r.
### NN 98/2018 (7.11.2018.), Rješenje o imenovanju supredsjedateljice Stalne hrvatsko-bavarske komisije

VLADA REPUBLIKE HRVATSKE

1891

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 31. listopada 2018. godine donijela

RJEŠENJE

O IMENOVANJU SUPREDSJEDATELJICE STALNE HRVATSKO-BAVARSKE KOMISIJE

Imenuje se ANDREJA METELKO-ZGOMBIĆ, državna tajnica u Ministarstvu vanjskih i europskih poslova, supredsjedateljicom Stalne hrvatsko-bavarske komisije.

Klasa: 080-02/18-01/158
 Urbroj: 50301-15/07-18-02
 Zagreb, 31. listopada 2018.

Predsjednik
 mr. sc. Andrej Plenković, v. r.
### NN 98/2018 (7.11.2018.), Rješenje o razrješenju člana Upravnog vijeća Kliničkog bolničkog centra Sestre milosrdnice

VLADA REPUBLIKE HRVATSKE

1892

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 57. stavka 4. Zakona o zdravstvenoj zaštiti (»Narodne novine«, br. 150/08, 71/10, 139/10, 22/11, 84/11, 12/12, 35/12, 70/12, 82/13, 22/14, 70/16 i 131/17), Vlada Republike Hrvatske je na sjednici održanoj 31. listopada 2018. godine donijela

RJEŠENJE

O RAZRJEŠENJU ČLANA UPRAVNOG VIJEĆA KLINIČKOG BOLNIČKOG CENTRA SESTRE MILOSRDNICE

Razrješuje se prof. dr. sc. IVAN KROLO, dr. med., dužnosti člana Upravnog vijeća Kliničkog bolničkog centra Sestre milosrdnice, na osobni zahtjev.

Klasa: 080-02/18-02/99
 Urbroj: 50301-15/07-18-02
 Zagreb, 31. listopada 2018.

Predsjednik
 mr. sc. Andrej Plenković, v. r.
### NN 98/2018 (7.11.2018.), Rješenje o imenovanju članice Upravnog vijeća Kliničkog bolničkog centra Sestre milosrdnice

VLADA REPUBLIKE HRVATSKE

1893

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 57. stavka 4. Zakona o zdravstvenoj zaštiti (»Narodne novine«, br. 150/08, 71/10, 139/10, 22/11, 84/11, 12/12, 35/12, 70/12, 82/13, 22/14, 70/16 i 131/17), Vlada Republike Hrvatske je na sjednici održanoj 31. listopada 2018. godine donijela

RJEŠENJE

O IMENOVANJU ČLANICE UPRAVNOG VIJEĆA KLINIČKOG BOLNIČKOG CENTRA SESTRE MILOSRDNICE

Imenuje se dr. sc. PETRA NOLA FUCHS, dr. med. dent., članicom Upravnog vijeća Kliničkog bolničkog centra Sestre milosrdnice.

Klasa: 080-02/18-01/159
 Urbroj: 50301-15/07-18-02
 Zagreb, 31. listopada 2018.

Predsjednik
 mr. sc. Andrej Plenković, v. r.
### NN 98/2018 (7.11.2018.), Odluka o II. izmjenama i dopunama Odluke o općinskim porezima Općine Velika Ludina

Općina Velika Ludina

1902

Na temelju članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17), članaka 20. i 42. Zakona o lokalnim porezima (»Narodne novine« broj 115/16 i 101/17) i članka 34. Statuta Općine Velika Ludina (»Službene novine Općine Velika Ludina« br. 06/09, 7/11, 2/13, 6/14, 3/18 i 5/18 – pročišćeni tekst), Općinsko vijeće na svojoj 17. sjednici održanoj 19. 10. 2018. godine donijelo je

ODLUKU

O II. IZMJENAMA I DOPUNAMA ODLUKE O OPĆINSKIM POREZIMA OPĆINE VELIKA LUDINA

Članak 1.

U Odluci o općinskim porezima Općine Velika Ludina (»Službene novine Općine Velika Ludina« broj 4/17 i 9/17) u članku 2. stavku 1. točka 2. briše se.

Članak 2.

Članci 6., 7. i 8. brišu se.

Članak 3.

U članku 10. brišu se riječi »i poreza na kuće za odmor«.

Članak 4.

Ova Odluka o II. izmjenama i dopunama Odluke o općinskim porezima Općine Velika Ludina stupa na snagu osmoga dana od dana objave u »Službenim novinama Općine Velika Ludina«, a objavit će se i u »Narodnim novinama«.

Klasa: 410-01/18-01/01
 Urbroj: 2176-19-02-18-1
 Velika Ludina, 19. listopada 2018.

OPĆINSKO VIJEĆE OPĆINE VELIKA LUDINA

Predsjednik
 Tomislav Kamenščak, v. r.
### NN 98/2018 (7.11.2018.), Prosječna mjesečna isplaćena neto plaća i bruto plaća po zaposlenome u pravnim osobama Republike Hrvatske za razdoblje siječanj – kolovoz 2018.

Državni zavod za statistiku

1900

Državni zavod za statistiku objavljuje

PROSJEČNU MJESEČNU ISPLAĆENU NETO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA RAZDOBLJE
 SIJEČANJ – KOLOVOZ 2018.

Prosječna mjesečna isplaćena neto plaća po zaposlenome u pravnim osobama Republike Hrvatske za razdoblje siječanj – kolovoz 2018. iznosila je 6.237 kuna.

PROSJEČNU MJESEČNU BRUTO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA RAZDOBLJE
 SIJEČANJ – KOLOVOZ 2018.

Prosječna mjesečna bruto plaća po zaposlenome u pravnim osobama Republike Hrvatske za razdoblje siječanj – kolovoz 2018. iznosila je 8.448 kuna.

Klasa: 953-03/18-01/13
 Urbroj: 555-08-06-18-2
 Zagreb, 29. listopada 2018.

Ravnatelj
 Marko Krištof, v. r.
### NN 98/2018 (7.11.2018.), Podatak o prosječnim troškovima građenja kubnog metra (m³) građevine u Republici Hrvatskoj

Ministarstvo graditeljstva i prostornoga uređenja

1894

Na temelju članka 79. stavka 3. Zakona o komunalnom gospodarstvu (»Narodne novine«, br. 68/18), ministar graditeljstva i prostornoga uređenja objavljuje

PODATAK

O PROSJEČNIM TROŠKOVIMA GRAĐENJA KUBNOG METRA (m3) GRAĐEVINE U REPUBLICI HRVATSKOJ

Prosječni troškovi građenja kubnog metra (m3) građevine u Republici Hrvatskoj iznose 1.382,86 kuna po kubnom metru.

Ovaj podatak primjenjuje se od dana objave u »Narodnim novinama«.

Klasa: 363-01/18-01/198

Urbroj: 531-1-18-1

Zagreb, 15. listopada 2018.

Ministar
 graditeljstva i prostornoga uređenja
 Predrag Štromar, v. r.